Projektas

LIETUVOS RESPUBLIKOS

ADMINISTRACINIŲ NUSIŽENGIMŲ KODEKSO 72 IR 589 STRAIPSNIŲ PAKEITIMO ĮSTATYMAS

2024 m. d. Nr.

Vilnius

1 straipsnis. 72 straipsnio pakeitimas

Pakeisti 72 straipsnį ir jį išdėstyti taip:

„72 straipsnis. Vaiko teisių pažeidimas

1. Neteisėtas trukdymas vaikui naudotis savo teisėmis ir laisvėmis ar kitokia vaiko teises pažeidžianti veika

užtraukia įspėjimą arba baudą nuo dvidešimt iki penkiasdešimt eurų.

2. Šio straipsnio 1 dalyje numatytas administracinis nusižengimas, padarytas pakartotinai,

užtraukia baudą nuo šešiasdešimt iki vieno šimto eurų.

3. Mokymo, auklėjimo, sveikatos priežiūros ir kitų institucijų, įstaigų ir įmonių, kurios prižiūri vaiką, vadovų, auklėtojų ar kitų jiems tolygių asmenų savo pareigų nevykdymas arba netinkamas vykdymas, išskyrus šio straipsnio 4–9 dalyse nurodytus pažeidimus, fizinis ar psichinis vaiko žalojimas ar kitoks vaiko teisių pažeidimas

užtraukia įspėjimą arba baudą nuo trisdešimt iki vieno šimto penkiasdešimt eurų.

4. Socialines, kultūros, švietimo, sporto ir sveikatos priežiūros paslaugas vaikams teikiančių įstaigų, įmonių ir organizacijų, kitų įstaigų, įmonių ir organizacijų, jei jose dirba, užsiima savanoriška veikla, stažuojasi ar atlieka praktiką asmenys, kurių darbas, savanoriška veikla, praktika ar stažuotė tiesioginiais ir reguliariais kontaktais susiję su vaikais, taip pat juridinių asmenų, pasitelkiančių asmenis teikti paslaugas, jei šios paslaugos ar juridinių asmenų, kuriems teikiamos paslaugos, veikla tiesioginiais ir reguliariais kontaktais susijusios su vaikais, vadovų ar jų įgaliotų asmenų, priimančiųjų organizacijų pareigos, nurodytos Lietuvos Respublikos vaiko teisių apsaugos pagrindų įstatymo 30 straipsnio 5–6 dalyse, nevykdymas

užtraukia baudą nuo trijų šimtų iki penkių šimtų eurų.

5. Šio straipsnio 4 dalyje numatytas administracinis nusižengimas, padarytas pakartotinai,

užtraukia baudą nuo penkių šimtų iki vieno tūkstančio eurų.

6. Socialines, kultūros, švietimo, sporto ir sveikatos priežiūros paslaugas vaikams teikiančių įstaigų, įmonių ir organizacijų, kitų įstaigų, įmonių ir organizacijų, jei jose dirba, užsiima savanoriška veikla, stažuojasi ar atlieka praktiką asmenys, kurių darbas, savanoriška veikla, praktika ar stažuotė tiesioginiais ir reguliariais kontaktais susiję su vaikais, taip pat juridinių asmenų, pasitelkiančių asmenis teikti paslaugas, jei šios paslaugos ar juridinių asmenų, kuriems teikiamos paslaugos, veikla tiesioginiais ir reguliariais kontaktais susijusios su vaikais, vadovų ar jų įgaliotų asmenų, priimančiųjų organizacijų pareigos, nurodytos Vaiko teisių apsaugos pagrindų įstatymo 30 straipsnio
5–6 dalyse, nevykdymas arba pareigų, nurodytų Vaiko teisių apsaugos pagrindų įstatymo 30 straipsnio 9 dalyje, nevykdymas, jei šioje dalyje nurodytose įstaigose, įmonėse, organizacijose dirba, užsiima savanoriška veikla, atlieka praktiką, stažuojasi ar teikia paslaugas asmuo, kuris apkaltinamuoju teismo nuosprendžiu pripažintas kaltu dėl nusikalstamų veikų, nurodytų Vaiko teisių apsaugos pagrindų įstatymo 30 straipsnio 1 dalyje, arba asmuo, kuris yra padaręs Vaiko teisių apsaugos pagrindų įstatymo 30 straipsnio 1 dalyje nurodytas nusikalstamas veikas, bet atleistas nuo baudžiamosios atsakomybės Vaiko teisių apsaugos pagrindų įstatymo 30 straipsnio 1 dalyje nurodytais pagrindais,

užtraukia baudą nuo trijų tūkstančių iki penkių tūkstančių eurų.

7. Šio straipsnio 6 dalyje numatytas administracinis nusižengimas, padarytas pakartotinai,

užtraukia baudą nuo penkių tūkstančių iki šešių tūkstančių eurų.

8. Asmens, vykdančio individualią veiklą ar teikiančio paslaugas, jei ši veikla ar paslaugos tiesioginiais ir reguliariais kontaktais susijusios su vaikais, pareigos, nurodytos Vaiko teisių apsaugos pagrindų įstatymo 30 straipsnio 6 dalyje, ir pareigos, nurodytos Vaiko teisių apsaugos pagrindų įstatymo 30 straipsnio 7 dalyje, nevykdymas

užtraukia baudą nuo trijų šimtų iki penkių šimtų eurų.

9. Šio straipsnio 8 dalyje numatytas administracinis nusižengimas, padarytas pakartotinai,

užtraukia baudą nuo penkių šimtų iki vieno tūkstančio eurų.“

2 straipsnis. 589 straipsnio pakeitimas

1.	Pakeisti 589 straipsnio 21 punktą ir jį išdėstyti taip:

„21) Lietuvos Respublikos švietimo, mokslo ir sporto ministerijos ar jos įgaliotos įstaigos – dėl šio kodekso 72 straipsnio 4, 5, 6, 7 dalyse, 80, 981, 2261, 505, 507, 549 straipsniuose numatytų administracinių nusižengimų;“.

2.	Pakeisti 589 straipsnio 49 punktą ir jį išdėstyti taip:

„49) policijos – dėl šio kodekso 45 straipsnio 4 dalyje, 46 straipsnio 3 dalyje, 48, 62, 63, 65, 69, 71, 72 straipsnio 1, 2 ir 3 dalyse, 73, 74 straipsniuose, 75 straipsnio 1 dalyje, 76, 77, 78, 80, 88, 89, 95 straipsniuose, 98 straipsnio 1 dalyje, 108, 109, 115, 122, 125, 127, 130, 131, 1311, 133, 134, 137, 142, 143, 150, 151, 152, 153, 154, 155, 159, 160, 161, 162, 163, 164, 166, 167, 168, 169, 170, 171 straipsniuose, 172 straipsnio 1, 2 dalyse, 173, 174, 176, 182, 183, 192, 206, 207, 208, 209, 2091, 214, 219, 220, 224, 225, 226, 227, 228, 229, 230, 231, 232, 233, 234, 2341, 2342 straipsniuose, 281 straipsnio 1, 2, 3, 4, 5 dalyse, 282, 290, 307, 321, 336, 339, 340, 342, 346, 366, 367, 368 straipsniuose, 369 straipsnio 5, 6, 11, 12, 15, 16 dalyse, 373 straipsnio 2 dalyje, 414, 415, 416, 417, 420, 421, 422, 4221, 423, 424 straipsniuose, 426 straipsnio 1, 2, 3, 5 dalyse, 427, 428, 429, 430, 431, 432, 433 straipsniuose, 434 straipsnio 1, 3 dalyse, 436, 438 straipsniuose, 439 straipsnio 2 dalyje, 450 straipsnio 1, 2, 17, 18 dalyse, 451, 452, 454, 455, 456, 458, 459, 460, 461, 462, 463, 473, 474, 4741 straipsniuose, 479 straipsnio 3, 4 dalyse, 480 straipsnio 1 dalyje, 481, 482, 483, 484, 4841, 485, 486, 487, 488, 489, 490, 491, 492, 493, 494, 4941, 495 straipsniuose, 496 straipsnio 1, 2 dalyse, 506 straipsnio 1, 2, 4, 41, 5, 6 dalyse, 507, 5071, 508, 5101, 511, 512, 513, 518, 519, 520, 521, 523, 524 straipsniuose, 526 straipsnio 3 dalyje, 5261, 527, 528, 530, 534, 535, 538, 540, 546, 553, 5551 straipsniuose numatytų administracinių nusižengimų;“.

3.	Pakeisti 589 straipsnio 52 punktą ir jį išdėstyti taip:

„52) Socialinių paslaugų priežiūros departamento prie Socialinės apsaugos ir darbo ministerijos – dėl šio kodekso 72 straipsnio 4, 5, 6, 7 dalyse, 107, 224, 505, 507 straipsniuose numatytų administracinių nusižengimų;“.

4.	Pakeisti 589 straipsnio 56 punktą ir jį išdėstyti taip:

„56) Valstybinės akreditavimo sveikatos priežiūros veiklai tarnybos prie Sveikatos apsaugos ministerijos – dėl šio kodekso 54, 55, 59, 61, 72 straipsnio 4, 5, 6, 7 dalyse, 505, 507 straipsniuose numatytų administracinių nusižengimų;“.

5.	Pakeisti 589 straipsnio 58 punktą ir jį išdėstyti taip:

„58) Valstybinės darbo inspekcijos prie Socialinės apsaugos ir darbo ministerijos – dėl šio kodekso 471 straipsnyje, 72 straipsnio 4, 5, 6, 7 dalyse, 95, 96, 961, 97, 98, 981, 99, 100, 101, 102, 103, 104, 105, 106, 127, 150, 224 straipsniuose, 234 straipsnio 4 dalyje, 308 straipsnio 1, 2, 11, 16, 19, 20, 21, 22 dalyse, 3081 straipsnio 4, 6, 7 dalyse, 3621 straipsnyje, 453 straipsnio 10, 11 dalyse, 455, 505, 507 straipsniuose, 542 straipsnio 2, 3 dalyse numatytų administracinių nusižengimų;“.

3 straipsnis. Įstatymo įsigaliojimas

Šis įstatymas įsigalioja 2024 m. lapkričio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas